Source: https://docplayer.fi/9140096-Suomessa-lisaantyvien-itameren-lohikantojen-tila-tieteellisen-havaintoaineiston-perusteella.html
Timestamp: 2018-10-21 12:56:58+00:00
Document Index: 19572968

Matched Legal Cases: ['kko ', 'kko ', 'kko ', 'kko ', 'kko ', 'kko ']

Suomessa lisääntyvien Itämeren lohikantojen tila tieteellisen havaintoaineiston perusteella - PDF
Download "Suomessa lisääntyvien Itämeren lohikantojen tila tieteellisen havaintoaineiston perusteella"
1 RKTL:n työraportteja 12 /2011 Suomessa lisääntyvien Itämeren lohikantojen tila tieteellisen havaintoaineiston perusteella Maa- ja metsätalousministeriön asettaman työryhmän mietintö Riista- ja kalatalouden tutkimuslaitos, Helsinki 2011
2 Julkaisija: Riista- ja kalatalouden tutkimuslaitos Helsinki 2011 ISBN (Verkkojulkaisu) ISSN (Verkkojulkaisu) RKTL
3 Kuvailulehti Tekijät Eero Helle, Jaakko Erkinaro, Petri Heinimaa, Erkki Ikonen, Hannu Lehtonen, Ari Leskelä (toim.), Tapani Pakarinen, Riitta Rahkonen, Atso Romakkaniemi, Pirkko Söderkultalahti Nimeke Suomessa lisääntyvien Itämeren lohikantojen tila tieteellisen havaintoaineiston perusteella Vuosi Sivumäärä ISBN ISSN ISSN (PDF) Yksikkö/tutkimusohjelma Riista- ja kalatalouden tutkimuslaitos Hyväksynyt Eero Helle, ylijohtaja, lohityöryhmän puheenjohtaja Tiivistelmä Maa- ja metsätalousministeriö asetti työryhmän (MMM 067:00/2010), jonka tehtävänä oli koota tieteellinen havaintoaineisto Suomessa lisääntyvästä Itämeren lohesta ja selvittää sen käyttökelpoisuus lohenkalastuksen säätelyssä. Lisäksi työryhmän tuli arvioida lohikantojen tila ja tehdä kehittämisehdotukset tieteellisen tiedon käyttämisestä lohenkalastuksen säätelyssä ja lohikantojen seurannassa. Kansainvälisen merentutkimusneuvoston (ICES) vuonna 2011 tekemän arvion mukaan useat Perämeren luonnonlohikannat ovat lohikantojen pitkäaikaisen elpymisen ja suojelun mahdollistavalla vähimmäistasolla tai lähellä sitä. Perämeren alueen lohijokien vaelluspoikastuotannon on arvioitu lähes kymmenkertaistuneen vuodesta 1997, mutta jokikohtaiset erot poikastuotannossa ovat edelleen suuria. Kasvaneen luonnon poikastuotannon lohikantoja elvyttävää vaikutusta heikentää lisääntynyt merivaelluksen alkuvaiheen kuolevuus. Myös avomerikalastuksen pyyntiteho (kalastuskuolevuus) on muutamana viime vuonna kasvanut, ja sen arvioidaan palanneen samalle tasolle kuin viimeisinä vuosina ennen ajoverkkokieltoa. ICESin neuvonannon mukaan Perämeren lohikantoihin kohdistuva kalastuspaine (kalastuskuolevuus) ei saisi yhtään kasvaa, ja muihin Itämeren lohikantoihin kohdistuvan kalastuksen pitäisi selvästi vähentyä. Asiasanat Lohi, lohityöryhmä, Itämeri, lohikantojen tila, lohikantojen säätely, seuranta Julkaisun verkko-osoite Yhteydenotot Muita tietoja
4 Sisällys Johdanto 5 1. Lohikantojen tila 6 2. Itämeren lohen kanta-arvioinnissa käytettävät menetelmät Yleistä taustasta ja menetelmästä Lohikantamallin kuvaus Lohikantamallin ongelmat Lohikantamallin kehittämistarpeet ja -suunnitelmat Kutuvaelluksen ajoittuminen ja vaeltavien kalojen määrät Kutuvaellus Pohjanlahdelle Kutunousu Tornionjoessa ja Simojoessa Suomenlahti Luonnon poikastuotanto, jokipoikasten ja vaelluspoikasten määrät Menetelmät Alkuperäiset luonnonkannat Luontainen lisääntyminen muissa Pohjanlahden joissa Luontainen lisääntyminen Suomenlahden joissa Lohenpoikasten istutusmäärät ja tuloksellisuus Lohenpoikasten istutusmäärät Lohi-istutusten tuloksellisuus Post-smolttikuolevuus ja M74-oireyhtymän vaikutukset lohikantoihin M74-oireyhtymä Lohen vaelluspoikasten mereen tulon jälkeinen kuolevuus (post-smolttikuolevuus) Vaikutus kalastukseen ja saaliisiin Vaikutus lohikantoihin Miksi vaelluspoikasten eloonjäänti vaihtelee? Ammattikalastajien pyytämä lohisaalis merellä Tilastoitu lohisaalis Lohien poisheitto Ilmoittamaton lohisaalis Lohisaalis ja kalastuskiintiö Pyyntiponnistuksen muutokset eri kalastusmuodoissa ja niiden vaikutukset Vapaa-ajankalastajien lohisaaliit merellä ja joissa Hylkeiden aiheuttama predaatio Harmaahyljekannan kehitys Hylkeiden ravintotutkimukset Hylkeiden ammattikalastukselle aiheuttamat saalisvahingot Hylkeiden kalastovaikutukset ja hylkeiden aiheuttama predaatio Kehittämisehdotuksia tieteellisen tiedon käyttämisestä lohenkalastuksen säätelyssä ja lohikantojen seurannassa 75 4
5 Johdanto Maa- ja metsätalousministeriö asetti työryhmän (MMM 067:00/2010), jonka tehtävänä on koota riittävän pitkältä ajalta kaikki tarpeellinen tieteellinen havaintoaineisto Suomessa lisääntyvästä Itämeren lohesta, mukaan lukien kesän 2011 havainnot, koskien seuraavia seikkoja: Kutuvaelluksen ajoittuminen ja vaeltavien kalojen määrät Luonnon poikastuotanto jokipoikasten ja vaelluspoikasten määrinä Velvoite- ja muiden lohenpoikasten istutusten määrät ja niiden tuloksellisuus Post-smolttikuolleisuuden ja M74-taudin vaikutukset lohikantoihin Ammattikalastajien pyytämät lohisaaliit merellä (puretut ja poisheitetyt saaliit sekä laiton, ilmoittamaton ja sääntelemätön kalastus) Pyyntiponnistuksen muutokset eri kalastusmuodoissa ja niiden vaikutukset Vapaa-ajankalastajien saaliit merellä ja joissa (raportoidut ja raportoimattomat) Hylkeiden aiheuttama predaatio vaelluksen eri vaiheissa Mahdolliset muut aineistot. Työryhmän tuli selvittää aineistojen kattavuus, luotettavuus (validiteetti ja reliabiliteetti) ja käyttökelpoisuus lohenkalastuksen säätelyssä. Lisäksi tuli arvioida parhaan käytettävissä olevan tiedon perusteella lohikantojen tila ja tehdä kehittämisehdotukset tieteellisen tiedon käyttämisestä lohenkalastuksen säätelyssä ja lohikantojen seurannassa. Työryhmän toimikausi alkoi ja päättyi alunperin toimeksiannon mukaisesti Jotta vuoden 2011 tärkeimmistä tuloksista ennätettäisiin saada mukaan mahdollisimman paljon, työn määräaikaa jatkettiin asti. Työryhmä antoi välimietintönsä Välimietinnön jälkeen tähän loppuraporttiin on käytetty hyväksi keväällä 2011 valmistuneen Kansainvälisen merentutkimusneuvoston (ICES) neuvonannon tuloksia ja johtopäätöksiä sekä kesää 2011 koskevia tutkimustuloksia. Välimietintöön verrattuna on myös lisätty arvioita aineistojen kattavuudesta, luotettavuudesta ja käyttökelpoisuudesta lohenkalastuksen säätelyssä sekä pohdittu kehittämisehdotuksia tieteellisen tiedon käyttämisestä lohenkalastuksen säätelyssä ja lohikantojen seurannassa. Luettavuuden parantamiseksi kirjallisuuslähteistä esitetään vain tärkeimmät. Tehtäväksi anto koskee Suomessa lisääntyvää Itämeren lohta. Näin määriteltynä toimeksianto kattaa biologisesti lohen elämänkierron ja vaelluksen kaikki vaiheet ja siten maantieteellisesti koko Itämeren alueen lohen merivaiheen osalta. Suomessa lisääntyvien kantojen lisäksi sivutaan hiukan myös muita Pohjanlahden ja Suomenlahden (Ruotsi, Viro, Venäjä) kantoja koska ko. kannat ovat osittain Suomen lohenkalastuksen kohteina. Työryhmään ovat kuuluneet Riista- ja kalatalouden tutkimuslaitoksesta ylijohtaja Eero Helle (pj.), tutkimusjohtaja Jaakko Erkinaro, tutkimuspäällikkö Petri Heinimaa, erikoistutkija Erkki Ikonen, tutkija Ari Leskelä (siht.), tutkija Tapani Pakarinen, tutkimusjohtaja Riitta Rahkonen, tutkija Atso Romakkaniemi ja tutkija Pirkko Söderkultalahti sekä Helsingin yliopistosta professori Hannu Lehtonen. 5
6 1. Lohikantojen tila Yhteenveto ICESin vuonna 2011 tekemän arvion mukaan useat Perämeren luonnonlohijoet, mukaan lukien Tornionjoki, olivat lähellä MSY-tasoa, eli lohikantojen pitkäaikaisen elpymisen ja suojelun mahdollistavalla vähimmäistasolla. ICESin neuvonannon mukaan Perämeren lohikantoihin kohdistuva kalastuspaine (kalastuskuolevuus) ei saisi yhtään kasvaa, kun taas muihin Itämeren lohikantoihin kohdistuvan kalastuksen pitäisi selvästi vähentyä. Tämä arvio perustui vuoteen 2010 asti ulottuviin aineistoihin. Kesän 2011 saalis- ja nousukalatietojen perusteella Pohjanlahden alueelle palasi suurin piirtein samanlainen määrä lohta kuin 2010, ja kutukantojen ja lohikantojen tilan voidaan arvioida olevan samalla tasolla edellisvuoden kanssa. Vuoden 2011 kutukanta ei esimerkiksi Tornionjoella todennäköisesti riitä tuottamaan ICESin esittämän vähimmäistuotannon tasoista vaelluspoikasmäärää. Kesän 2011 lohen vaellus Perämeren jokiin oli tavallista myöhäisempi ja kalamäärät melko vähäisiä, jolloin rannikon kalastuksen aikasäätelyn lohikantoja suojeleva vaikutus oli ilmeisesti tavallista pienempi. Tällöin kalastuskuolevuus rannikolla todennäköisesti kasvoi, vaikka pyyntiponnistus oli samansuuruinen kuin edellisvuonna. Luonnonkantajokien lisäksi lohen luonnonlisääntymistä esiintyy vain harvoissa Suomenlahden, Saaristomeren ja Selkämeren alueen joissa. Näissä joissa lisääntyminen on vähäistä Kymijokea lukuun ottamatta. Taustatietoja Lohityöryhmän laatima Pohjanlahden lohikantojen tila-arvio perustuu Kansainvälisen merentutkimusneuvoston (ICES) neuvonannossa vuonna 2011 esitettyihin näkemyksiin (ICES Advice 2011, Salmon in Subdivisions (Main Basin and the Gulf of Bothnia); ( sekä tämän jälkeen kertyneisiin seuranta-aineistoihin ja tilastoihin. ICESin määrittelemät tavoitetasot ICESin arvioissa lohikantojen tilasta käytetään tärkeimpänä muuttujana joen vaelluspoikastuotantoa suhteessa arvioituun poikastuotantokapasiteettiin. ICESin käyttämät vertailuarvot (Reference points) ovat 50 % tai 75 % tuotantokapasiteetista. Matalampi, 50 % taso perustuu Itämeren Salmon Action Plan:in 1997 määrittelemään tavoitetasoon, kun taas ICESin pidemmän aikavälin vertailutasoksi määrittelemä 75 % vastaa tuotantoa, joka mahdollistaa maksimaalisen kestävän hyödyntämisen tason (Maximum Sustainable Yield; arvioitu taso % tuotantokapasiteetista). Tätä voidaan pitää minimitasona, joka mahdollistaa lohikantojen elpymisen ja säilyttämisen kestävää käyttöä ylläpitävällä tasolla. ICES on luokitellut lohikantojen todennäköisyyden saavuttaa 50 % tai 75 % tuotantokapasiteetista seuraavasti: hyvin todennäköistä (todennäköisyys >90 %), todennäköisestä (70 90 %), epävarmaa (30 70 %) tai epätodennäköistä (<30 %). 6
7 Vaelluspoikaset Perämeren alueen lohijokien vaelluspoikastuotannon on arvioitu lähes kymmenkertaistuneen vuodesta 1997, mutta jokikohtaiset erot tuotannossa ovat edelleen suuria. ICESin vaelluspoikasmäärien ennusteiden mukaan vuonna 2011 Tornionjoki saavuttaisi 50 % tavoitteen hyvin todennäköisesti ja Simojokikin todennäköisesti, kun taas 75 % tason saavuttaminen oli molemmilla joilla epävarmaa. Kesän 2011 alustavat arviot vaelluspoikasmääristä ovat Tornionjoella noin kaksi miljoonaa poikasta ja Simojoella poikasta. Simojoen havainto on ICESin ennusteen mukainen, kun taas Tornionjoen havainto ylittää ICESin ennusteen ja siten 75 % tason saavuttaminen oli Tornionjoella todennäköistä vuonna Perämeren luonnonkantajokien, sekä suomalaisten että ruotsalaisten, mahdollisuuksia saavuttaa poikastuotannon tavoitetasot vuoteen 2015 mennessä on arvioitu erilaisten kalastusskenaarioiden valossa: kalastuskuolevuus joko säilyy vuoden 2010 suuruisena tai vähenee. Mahdollisuus saavuttaa 50 % tuotantotaso vuoteen 2015 mennessä on vahvimpien lohikantojen joilla (Tornio, Kalix, Råne, Pite, Byske, Vindel) todennäköistä joissakin tapauksissa jopa hyvin todennäköistä mutta noin puolessa tapauksista 50 % tavoitteen saavuttaminen on epävarmaa tai epätodennäköistä. Pidemmän aikavälin tavoitteeksi asetetun 75 % tuotannon saavuttaminen on useimmiten epävarmaa tai epätodennäköistä. Post-smolttikuolevuus Kasvaneen luonnon poikastuotannon lohikantoja elvyttävää vaikutusta heikentää lisääntynyt merivaelluksen alkuvaiheen kuolevuus (ns. post-smolttikuolevuus), joka on viimeisten arvioiden mukaan kasvanut jopa jyrkemmin kuin aiemman tiedon perusteella arvioitiin; näin erityisesti luonnonlohilla. Tämän hetken arviot post-smolttikuolevuudelle ovat lähes nelinkertaisia 1990-luvun alkuun verrattuna, eikä mikään viittaa tilanteen paranemiseen. Post-smolttikuolevuuden voimistuminen vähentää lohikannoista saatavaa saalistuottoa, koska kalastus on sovitettava lohikantojen tuottavuuden mukaisesti. Luonnonlohikantojen tulevan kehityksen turvaamiseksi kudulle tulee säästyä riittävästi lohia silloinkin, kun merivaelluksen alkuvaiheesta selviytyvien lohien määrä vähenee. Kalastuskuolevuus Lohen kalastuskuolevuus Itämeren pääaltaalla ja Pohjanlahdella, erityisesti avomerikalastuksessa, on pienentynyt merkittävästi viimeisen 20 vuoden aikana. Vuoden 2008 alussa voimaan astunut ajoverkkojen käyttökielto Itämerellä vähensi avomerikalastuksen kalastuskuolevuutta entisestään, mutta vuosien aikana ajosiiman käyttö on lisääntynyt ja avomerikalastuksen pyyntitehon (kalastuskuolevuuden) on arvioitu palanneen samalle tasolle kuin viimeisinä vuosina ennen ajoverkkokieltoa. ICESin suosittama lohenkalastuskiintiö Itämeren pääaltaalle ja Pohjanlahdelle vuodelle 2010 oli lohta, mutta kiintiöksi päätettiin poliittisella tasolla lohta. Vuoden 2011 suositus oli lohta, mutta kiintiöksi päätettiin lohta. Vuoden 2012 suositus oli lohta ja kiintiöksi päätettiin noin lohta. Suomenlahden suositus vuodelle 2012 oli lohta, mutta kiintiöksi vuodelle 2012 päätettiin sama kuin edellisenä vuonna, noin lohta. 7
8 Saaliit ja palaavat lohimäärät Itämeren pääaltaan ja Pohjanlahden tilastoitu lohisaalis kasvoi avomerikalastuksessa 35 % ja rannikkokalastuksessa 25 % vuosien 2008 ja 2009 välillä. Vuoden 2010 tilastoitu Suomen ja Ruotsin yhteenlaskettu lohisaalis Pohjanlahden rannikkokalastuksessa pieneni n. 30 % verrattuna edelliseen vuoteen. Tornionjoen tilastoitu suomenpuoleinen lohisaalis on pienentynyt 2000-luvun huippuvuodesta 2008 (58 tonnia) vuosien 2009 (30 t) ja 2010 (24t) alemmille saalistasoille. Alustavat tiedot vuoden 2011 lohisaaliista Tornionjoella viittaavat jonkin verran suurempaan saaliiseen kuin DIDSON-kaikuluotaimen mukaan Tornionjoen Kattilakosken luotauspaikan ohitti vuonna 2009 noin nousulohta, mutta vuoden 2010 arvioitu nousulohimäärä oli noin Vuonna 2011 lohimäärä oli noin lohta. Simojoella lohimäärä pieneni noin lohesta noin 900 loheen vuosien 2009 ja 2010 välillä, mutta 2011 laskettiin noin lohta. Muilla Perämeren joilla havaittiin selvä lohimäärien väheneminen vuonna 2010 verrattuna edelliseen vuoteen; eräillä Ruotsin puolen joilla laskurien mittaamat kalamäärät putosivat % vuodesta Vuonna 2011 lohimäärät olivat useimmissa Ruotsin joissa vielä pienempiä kuin vuonna Lohien vaelluksen runsaudesta ja sen ajoittumisesta Pohjanlahdella on laadittu ennustemalleja, jotka perustuvat Itämeren pääaltaan meriveden lämpötiloihin ja lohisaaliskertymiin Pohjanlahdella ja erityisesti Tornionjoen edustalla (Fiskeriverket ja RKTL 2011). Mallien mukaan kylmä vesi Itämerellä sekä vähentää Pohjanlahdelle tulevaa lohimäärää että myös myöhentää vaellusta. Vuodelle 2011 laadittu malli ennusti vuodesta 1990 alkaneen aikasarjan myöhäisintä vaellusaikaa, ja siten myös palaavien kalojen määrä olisi pienempi kuin keskimääräisen ajoittumisen tilanteessa. Lohien vaellus 2011 toteutui kutakuinkin ennustemallin mukaisesti. Kutukanta, jokipoikaset Kesien 2010 ja 2011 nousulohimäärät olivat pienempiä kuin ICES on ennustanut. ICESin ennuste ei ota huomioon edellä esitettyä meriveden lämpötilan ja kutuvaelluksen runsauden välillä havaittua yhteyttä. Kaikuluotaustulosten perusteella on arvioitu, että Tornionjoen kutukanta syksyllä 2010 olisi ollut noin lohta. Nämä tuottaisivat aikanaan vaelluspoikasmäärän, joka olisi noin 60 % poikastuotantokapasiteetista (Fiskeriverket ja RKTL 2011). Vuoden 2011 koekalastuksissa yksikesäisten jokipoikasten (peräisin vuoden 2010 kudusta) määrät olivat suurempia kuin vuotta aiemmin sekä Simo- että Tornionjoella. Tämä viittaa siihen, että 2010 aiempaa vuotta pienemmäksi arvioidut kutukannat tuottivat molemmilla joilla suhteessa enemmän poikasia kuin joinakin aiempina vuosina. Toisaalta molemmilla joilla havaittiin poikasten aiempaa voimakkaampi keskittyminen joen alaosille. Koska nousulohimäärien seurantakohta sijaitsee Tornionjoessa noin 100 km jokisuusta ylävirtaan, tavanomaista suurempi osuus vuonna 2010 joessa kuteneista lohista saattoi jäädä havaitsematta lisääntymisen keskittyessä alajuoksulle. Lohikantojen tila potentiaalisissa lohijoissa (muissa kuin luonnonkantajoissa) Pohjanlahden suomenpuoleisella rannikolla on muutamia entisiä lohijokia, joihin vaelluskaloilla on yhä esteetön nousu, mutta joista alkuperäinen lohikanta on tuhoutunut. Lohta on yritetty palauttaa ns. SAP-ohjelmaan valituilla potentiaalisilla lohijoilla, Kuiva-, Kiiminki- ja Pyhäjoilla. Luontaista lisääntymistä on syntynyt vain vähän; suurimmat luonnonpoikastiheydet on havaittu Kiiminkijoella. ICES arvioi potentiaalisten lohijokien kutukalamäärät ja luonnon vaelluspoikastuotannon hyvin vähäisiksi. Kymijoen lohikanta tuhoutui 1950-lukuun mennessä, mutta luonnonpoikastuotanto on käynnistynyt istutusten myötä uudelleen, ja poikasmäärät ovat lisääntyneet etenkin 2000-luvulla. Kymijoen 8
9 luonnonpoikastuotanto on kuitenkin vain murto-osa joen arvioituun tuotantokapasiteettiin verrattuna. Lohikantojen palauttamishankkeita on käynnissä ja suunnitteilla myös useilla padotuilla, entisillä lohijoilla, kuten Kemi-, Ii-, Oulu- ja Kymijoella. Näiden jokien luonnonpoikastuotanto on kuitenkin vielä pieni. Heikkotuottoisten potentiaalisten lohijokien lohikannat ovet erityisen haavoittuvia tilanteessa, jossa kalastuskuolevuus on vaellusalueella korkea. Hyvinkin pieni kuolevuus sekakantakalastuksessa voi olla liikaa tilanteessa, jossa post-smolttikuolevuus on korkea ja elpyvän lohikannan lisääntyminen riippuu hyvin pienestä kutukannasta. Kirjallisuusviitteet: Fiskeriverket ja RKTL Torneälvens lax- och öringsbestånd biologisk underlag för bedömning av lämpliga fiskeregler under
10 2. Itämeren lohen kanta-arvioinnissa käytettävät menetelmät 2.1. Yleistä taustasta ja menetelmästä Itämeren lohikantojen arviointimenetelmiä on kehitetty lähinnä ICESin piirissä, koska kansainvälisen tieteellisen neuvonannon tuottaminen ICESin asiakkaille on yksi keskeisistä organisaation tehtävistä. Arviointimenetelmien kehittämistä on tuettu mm. EU-rahoitteisilla projekteilla, joista keskeisin oli PROMOS-projeti (Probabilistic Modelling of Baltic Salmon Stocks, EC Study Contract no. 99/064, v ). Projekti kehitti bayesilaiseen tilastotieteeseen pohjautuvan lohen kantamallin, jonka ICESin kanta-arviotyöryhmä otti käyttöön vuonna Lohikantamallia on edelleen kehitetty ja laajennettu. Jatkossa esitellään mallin nykyistä kehitysversiota. Menetelmää on kuvattu myös kuudessa tieteellisessä artikkelissa sekä ICESin lohi- ja meritaimenkantojen arviointityöryhmän vuosittaisissa raporteissa. Bayesilaiseen tilastotieteeseen kuuluu ns. priori- eli etukäteistiedon käyttö ja arvioitavien parametrien estimaattien esittäminen todennäköisyysjakaumina. Prioritietoa voivat olla aiempien analyysien tulokset, aiemmista tutkimuksista (kirjallisuus) analysoitu tai asiantuntijoiden näkemyksistä koottu synteesi liittyen tutkittaviin parametreihin. Prioritieto annetaan todennäköisyysjakaumina. Kun prioritieto yhdistetään analyysissa käytettyihin havaintoaineistoihin tilastollisen mallin avulla, tuloksena saadaan ns. posteriori- eli jälkikäteistieto. Tämä on formaali synteesi siitä mitä prioritieto ja havainnot yhdessä kertovat tutkittavista parametreista. Myös posterioritieto on todennäköisyysjakauma. Vain todennäköisyysjakauma kertoo kunnolla miltä posterioritieto näyttää. Tulosten esittelyssä on usein teknisiä hankaluuksia, koska todennäköisyysjakaumia ei aina voi esittää ja jakaumia kuvaavat yksittäiset tunnusluvut eivät yleensä voi korvata koko jakaumien esittämistä (kuva 2.1). Tyypillisesti esim. eläinten lukumääriä koskevat todennäköisyysjakaumat ovat vinoja siten, että jakauman huippu (moodi) sijaitsee lähellä koko jakauman kattaman alueen alapäätä (pienissä lukumäärissä). Jakauman odotusarvo (keskiarvo) sijaitsee suuremmissa luvuissa kuin moodi. Jakauman mediaani (50 % todennäköisyydestä on ko. kohtaa pienemmissä ja 50 % suuremmissa arvoissa) puolestaan sijaitsee moodin ja odotusarvon välimaastossa. Usein jakaumasta myös esitetään 95 %:n todennäköisyysväli (eli väli jonka sisällä parametrin todellinen arvo sijaitsee 95 %:n todennäköisyydellä). Tulosten esittämiseen liittyy myös se hankaluus että useimmiten eri parametrien välisiä vertailuja ja laskutoimituksia ei voi tehdä suoraan tunnuslukujen pohjalta. Kuva 2.1. Tyypillinen todennäköisyysjakauman muoto tunnuslukuineen kun on kyse lukumääristä (esimerkkinä vaelluspoikasmäärä). Harmaa viiva 2,5 %:n ja 97,5 %:n välillä kuvaa 95 %:n todennäköisyysväliä. 10
11 2.2. Lohikantamallin kuvaus Itämeren lohikantamalli koostuu useista osamalleista, joiden keskinäiset suhteet on esitetty kuvassa 2.2. Kuvassa ylimpänä olevat viisi osamallia ajetaan ensin ja niiden tuloksia käytetään syöttötietoina (prioritietoina) ns. elinkiertomallissa, joka tuottaa lopputulokset. Alun perin lohenkalastuksen merkkipalautusaineistot ja pyyntiponnistusaineistot analysoitiin myös erillisellä osamallilla (merkintätakaisinpyyntimalli merelle), mutta nykyisin kyseinen osamalli on integroitu mukaan elinkiertomalliin. Elinkiertomalliin siis syötetään osamallien tulosten lisäksi myös muutamia keskeisiä havaintoaineistoja sellaisenaan. Kuva 2.2. Kaavakuva ICESin lohi- ja meritaimenkantojen arviointityöryhmän analyyseistä, jotka kokonaisuutena muodostavat Itämeren lohikantamallin. Julkaisuviitteet eri osamalleihin löytyvät tämän luvun lopussa olevasta kirjallisuusluettelosta (Michielsens ym. 2006b ja 2008). Bayesilainen verkkomalli (Uusitalo ym. 2005) tuottaa asiantuntijatietoon pohjautuvan priorikäsityksen Pohjanlahden jokien poikastuotantoalueista ja tuotantokapasiteetista. Viisi Pohjanlahden piirissä pitkään toiminutta Suomen ja Ruotsin lohitutkijaa antoivat kukin oman käsityksensä täyttäen etukäteen laaditut taulukot joissa kysyttiin jokikohtaisesti arviot poikasalueiden laajuudesta ja laadusta, lohenkudun onnistumismahdollisuuksista, smolttien iästä ja jokivaelluksen kuolleisuudesta sekä suurimmista mahdollisista poikastiheyksistä ja niistä tuloksena saatavista suurimmista mahdollisista smolttimääristä (PSPC) eri laatuluokissa. Tältä pohjalta voitiin loogisesti tuottaa asiantuntijoiden tiedot yhdistäviä todennäköisyysjakaumia ja eri jokien välisiä suhteita. Tuloksia käytetään sekä hierarkkisessa lineaariregressiomallissa että itse elinkiertomallissa prioritietona (kuva 2.2). 11
12 Smolttien merkintä-takaisinpyyntimalli (Mäntyniemi ja Romakkaniemi 2002) on bayesilainen versio eläinmäärien arvioinnissa käytetyistä perinteisistä merkintä-takaisinpyyntianalyyseista. Malli on laadittu poikasvaelluksen ja sen koepyynnin erityispiirteet huomioon ottavaksi. Tällaisia piirteitä ovat poikasten parveutumisen vaikutukset päivittäisiin saaliisiin ja merkittyjen kalojen takaisinsaantitodennäköisyyteen sekä ympäristöolosuhteiden (mm. joen tulvatilanteen) vaikutukset koepyynnin tuloksellisuuteen. Mallilla analysoidaan kaikki ne Pohjanlahden joet missä vaelluspoikasten merkintätakaisinpyyntiä toteutetaan. Mallin tulokset ovat prioritietoa hierarkisessa lineaariregressiomallissa (kuva 2.2). Hierarkinen lineaariregressiomalli (ICES 2006) yhdistää sähkökalastuksilla havaitut poikastiheydet, poikastuotantoalueiden määräarviot ja smolttien merkintä-takaisinpyyntimallilla saadut vaelluspoikasten määräarviot Pohjanlahden joissa. Malli arvioi millainen lineaarinen yhteys on havaituilla poikastiheyksillä ja vaelluspoikasmäärillä niissä kolmessa joessa missä vaelluspoikasten koepyyntiä tehdään. Malli myös skaalaa tiedot ko. jokien poikasalueiden laajuuteen. Tätä yhteyttä siihen liittyvä epävarmuus huomioon ottaen siirretään niihin jokiin mistä on olemassa vain poikastiheystiedot sekä poikastuotantoalueiden määräarviot. Tuloksena saadaan vuosittaiset arviot kunkin joen vaelluspoikasmääristä. Nämä tulokset syötetään prioritietoina elinkiertomalliin (kuva 2.2). Hierarkinen emokanta-rekryytti -malli (Michielsens ja McAllister 2004) tekee synteesin Atlantin lohen levinneisyysalueella kerätyistä lohen kutukannan ja siitä syntyneiden vaelluspoikasmäärien tarkoista seuranta-aineistoista. Aineistoja on kerätty pitkät aikasarjat yhdeksässä joessa, joista suurin osa sijaitsee Kanadassa, mutta mukana on myös jokia Brittein saarilta, Ranskasta ja Islannista. Metaanalyysilla kyseisistä aineistoista on laskettu millainen mädin selviytyminen vaelluspoikaseksi on ja kuinka paljon siinä esiintyy vaihtelua silloin kun kutukalojen määrä on vähäinen (emokannan ja jälkeläisten määrän suhdetta kuvaavan käyrän ns. steepness eli jyrkkyys lähellä origoa). Meta-analyysilla arvioidaan myös millainen emokanta-rekryytti -suhdetta kuvaavan käyrän muoto tulisi kokonaisuutena olla. Tuloksia käytetään prioritietona elinkiertomallissa (kuva 2.2). Hierarkinen malli M74-kuolleisuudesta (Michielsens ym. 2006a) käyttää hyväkseen kerättyjä aikasarjoja Itämeren jokien M74-kuolleisuuden vaihtelusta ja tuottaa estimaatit siitä millainen M74- kuolleisuus on kunakin vuonna ollut lohikannoissa missä M74-kuolleisuutta ei tarkkailla. Pääosa Itämeren luonnonlohikannoista ei kuulu M74-seurannan piiriin. Kuitenkin M74- kuolleisuus tulee ottaa huomioon kun elinkiertomalli arvioi aikasarja-aineistojen ja prioritietojen pohjalta emokantarekryytti -suhteen kullekin Itämeren lohikannalle. Osamallin tuloksia käytetään prioritietona elinkiertomallissa (kuva 2.2). Elinkiertomalli, jonka osana on Carlin-merkintöjen tuloksia hyödyntävä merkintä-takaisinpyyntimalli, sisältää luonnonlohen populaatiodynamiikan rakenteen lohen perusbiologian pohjalta. Mallissa on jouduttu yksinkertaistamaan lohen elinkiertoa ja lohikantojen välisiä eroja, koska muussa tapauksessa mallista tulisi liian raskas: kaikkien vaelluspoikasten iäksi oletetaan Pohjanlahden joissa 3 vuotta ja pääaltaaseen laskevissa joissa 2 vuotta kaikkien kutulohien oletetaan kuolevan heti kudun jälkeen lohijoet on ryhmitelty alueittain (esim. Pohjanlahdella kolme aluetta), joiden lohikantojen oletetaan vaeltavan merellä samalla tavalla ja joutuvan eri merikalastusten kohteeksi samalla tavalla 12
13 post-smolttien eloonjäännin oletetaan olevan sama eri kannoilla ja eri alueilla lohen sukukypsyminen oletetaan samaksi ajassa ja eri kantojen välillä kalastuskuolevuus oletetaan samaksi eri joissa samana vuonna Mallissa on lisäksi määritelty oletukset luonnonlohien ja istutettujen lohien yhtäläisyyksistä ja eroista. Näistä keskeiset oletukset ovat: luonnonlohen sukukypsäksi tulo ns. kossina on vähäisempää kuin istutuslohella luonnonlohen luontainen eloonjäänti on vähintään sama tai korkeampi kuin istutuslohella Istutuslohet eivät lisäänny luontaisesti lukuun ottamatta Simojoen ja Tornionjoen istukkaita kalastuskuolevuus voi erota luonnonlohien ja istutuslohien välillä Tornion- ja Simojoen luonnonlohien ja istukkaiden välillä havaitut erot/yhtäläisyydet (mm. Carlinmerkintöjen tulosten pohjalta) oletetaan pätevän luonnonlohien ja istukkaiden välisissä suhteissa myös muualla Kaikkien mallissa mukana olevien lohikantojen (Pohjanlahden sekä Etelä-Ruotsin luonnon- ja istutuskannat) oletetaan vaeltavan syönnökselle Itämeren pääaltaalle ja joutuvan siten samalla tavoin avomerikalastuksen kohteeksi (tosin istukkaiden ja luonnonkalojen välillä sallitaan ero kalastuskuolevuudessa, ks. edellä). Sukukypsäksi tulon jälkeen pääaltaaseen laskevien jokien lohet oletetaan siirtyvän ko. jokiin ilman että niihin kohdistuu rannikkokalastusta. Sen sijaan Pohjanlahteen tulevat lohet joutuvat Pohjanlahden rannikkokalastuksen kohteeksi. Pohjanlahti on jaettu Selkämeren alueeseen sekä Perämeren läntiseen ja itäiseen alueeseen: kotijoen sijainnista riippuen lohia oletetaan kalastettavan eri tavoin näillä alueilla. Mallin syöttötietoina annettavat pyyntiponnistus- ja saalistiedot on vastaavasti jaettu kalastuksittain ja rannikkokalastuksen osalta kolmeen osa-alueeseen, jotta kuhunkin lohikantaan voidaan kohdistaa ko. tiedot. Saalis- ja merkkipalautustietoja käytettäessä otetaan huomioon että jonkin verran lohisaaliista ja merkittyjen lohien saaliiksi saamisesta jää raportoimatta. Merkkipalautusten osalta tutkijat ovat erilaisiin taustatietoihin nojaten antaneet prioritiedon siitä, mikä osuus merkeistä jää raportoimatta. Saalistilastojen osalta eri maiden tutkijat ovat arvioineet kukin oman maansa kalastuksessa raportoimattomuuden suuruusluokan; nämä maakohtaiset arviot on yhdistetty kokonaissaaliisiin kunkin maan nimellissaalista vastaavalla painoarvolla. Arviot on tehty erikseen jokaiselle pääkalastusmuodolle. Raportoimattomuus vaihtelee kalastusmuodosta riippuen vajaasta 20 %:sta lähes 35 %:iin. Puolan avomerikalastuksen poikkeuksellinen saalisraportointiongelma on käsitelty erikseen: Puolan ajoverkko- ja ajosiimakalastuksen pyyntiponnistustietoja pidetään luotettavina kuvaamaan kalastuksen määrää alueilla missä lohta tyypillisesti kalastetaan. Puolan pyyntiponnistustietojen pohjalta on laskettu Puolan avomerisaaliit käyttäen hyväksi muiden Etelä-Itämerellä kalastavien maiden (Tanska, Ruotsi, Suomi) vastaavien pyydysten keskimääräisiä vuosikohtaisia yksikkösaaliita. On kuitenkin oletettu että puolalaisten kalastajien yksikkösaaliit olisivat vain 75 % muiden maiden keskiarvosta. Tällä tavoin uudelleenlaskettu Puolan lohisaalis on samassa suuruusluokassa kuin puolalaisten kalastajien viranomaisilleen ilmoittama yhteenlaskettu lohi- ja meritaimensaalis kyseisillä pyydyksillä. Muiden maiden avomerikalastajilla ajoverkko- ja ajosiimapyynnin saalis Etelä-Itämerellä onkin ollut yli 95 %:sti lohta, mikä viittaa osaltaan siihen että laskentatapa antaa oikean suurusluokan saalisarvioita Puolan kalastukselle. Elinkiertomalli päivittää hierarkisen emokanta-rekryytti -mallin tuottamia emokannan ja smolttien välisen suhteen yleisiä prioreita jokikohtaisiksi estimaateiksi. Tässä päivityksessä mallin laskemat jokikohtaiset historialliset emolohi- ja smolttimäärät ovat keskeistä tietoa. Kuvassa 2.3 on esimerkkinä mallin arvioima kutukannan ja smolttituotannon välinen yhteys sekä tuotantokapasiteettiarvio Tornionjoella (pohjautuen ICES 2011:een). Värilliset käyrät kuvaavat sitä epävarmuutta, joka liittyy tietyn kutukalamäärän (tässä kudulla laskettuna mätimääränä ilmaistuna) tuottamaan smolttimää- 13
14 rään: siellä, missä käyriä on tiheimmin on todennäköisintä aluetta, mutta myös ne alueet, missä käyrät kulkevat harvassa ovat olemassa olevan tiedon mukaan mahdollisuuksien rajoissa. Se kuinka korkealle kutukalamäärä voi ylipäätään nousta, määräytyy merivaelluksen luonnollisen kuolevuuden pohjalta (eli kutukalamäärät tilanteessa jossa kalastusta ei olisi). Kyseinen kutukalamäärä ja sitä vastaava y-akselin smolttimäärä määrittävät jokikohtaisen tuotantopotentiaalin (eli PSPC:n). Kuvassa keskimmäinen vaakasuora viiva (hieman yli 2000:ssa) on PSPC-arvion mediaani ja alin ja ylin viiva sisältävät PSPC:n 95 %:n todennäköisysvälin. Kuva 2.3. Tornionjoelle vuoden 2011 kantamallituksessa saatu arvio joen emokanta-rekryyttisuhteen muodosta ja potentiaalisesta smolttituotantokapasiteetista (PSPC). Kuvassa on mukana kunkin vuoden smolttituotantoarvio ja sitä vastaava 4 vuotta aiempi kutukannan kokoarvio mätimääränä (pääosa smolteista on 4 vuoden takaisesta kudusta peräisin). Smoltti- ja kutukalamääräarvioiden epävarmuus on esitetty 95 %:n todennäköisyysväliä kuvaavina janoina. Violetit viivat kuvaavat näiden arvioiden pohjalta mahdollisia emokannan ja smolttimäärän yhteyden muotoja. Vaakasuorat mustat viivat kuvaavat PSPC:n mediaania (keskimmäinen viiva) sekä epävarmuutta 95 %:n todennäköisyysvälinä (alin viiva ylin viiva) Lohikantamallin ongelmat ICES (2011) käsittelee mallitukseen liittyviä ongelmia sekä lähitulevaisuuden kehittämissuunnitelmia WGBAST-raportin luvuissa 5.5 ja 5.8. Seuraavassa esityksessä on suomennettu keskeiset kohdat kyseisestä raportista ja tehty muutamia täydennyksiä. Aineistot Lohen merivaiheen kalastus mallitetaan pitkälti merkkipalautusaineistojen avulla. Merkinnät ovat kuitenkin painottuneet vain tietyille alueille (etenkin Perämereltä vaeltaviin poikasiin) ja lisäksi viimeisten vuosien osalta vain suomalaisiin merkintätuloksiin. Ruotsin merkintäaineistot ovat niiden 14
15 omistusoikeuteen liittyneiden kiistojen takia olleet vain osittain saatavissa. Viimeisten noin 10 vuoden osalta ruotsalaisaineistot sisältävät myös runsaasti virheitä. Aineistot ovat nykyisin saatavissa, mutta tulee kestämään luultavasti vuosia ennen kuin aineistojen virheet saadaan korjattua. Luonnonlohien osalta merkintätuloksia on olemassa ainoastaan Tornion- ja Simojoen kannoista. Kuten edellä todetaan, mallissa luonnon- ja istukaslohien väliset yhtäläisyydet ja erot pohjautuvat näin näihin kahteen, samalta alueelta peräisin olevaan lohikantaan. On hyvinkin mahdollista että eteläisempien alueiden luonnon- ja istukaslohien suhteet poikkeavat Tornion- ja Simojoen lohilla havaituista suhteista. Ruotsin rannikkokalastuksen pyyntiponnistusarviot pohjautuvat osittain suomalaisiin taustatietoihin, koska Ruotsi ei tilastoi kaikkea pyyntiponnistusta rannikon rysäpyynnissä. Kalateissä ja kaikuluotaimilla kerättyjä nousukala-aineistoja on hyödynnetty mallissa toistaiseksi vain vähän. Osittain tämä johtuu hankaluuksista arvioida mm. sitä, mikä osuus jokeen nousevista lohista tulee havaituksi seurannassa. Prioritieto Hyvälaatuisen prioritiedon tuottaminen on haastavaa ja vie aikaa. Joidenkin malliparametrien osalta (mm. saaliin raportointi) prioritietoa olisi syytä antaa erikseen eri ajanjaksoille, mutta tähän ei toistaiseksi ole ollut mahdollisuuksia. Prioritiedon suhteellinen merkitys on suurinta siellä missä havaintoaineistot ovat vähäisimmillään. Kaikkein pienimpien ja heikompien luonnonkantajokien havaintoaineistot ovat yleensä vähäisimpiä ja siten elinkiertomallin tulokset esimerkiksi emokantarekryyttisuhteen parametrien ja PSPC-arvioiden osalta ovat huomattavalta osin prioritietoon pohjautuvia. Merkkipalautusaineistojen mallitukseen liittyen monet tulokset ovat herkkiä käytetylle prioritiedolle, mm. merkkien raportointiaktiivisuuden prioritiedolle. Mallioletukset yksinkertaistuksineen Kantamallitukseen valitut mallirakenteet voidaan ajatella eräänlaiseksi priotitiedoksi: kalastusbiologiseen taustatietoon pohjautuen on valittu täsmälliset mallirakenteet ja myös ne kohdat malleissa, mitkä on arvioitu voitavan yksinkertaistaa suhteessa todellisuuteen. Joissain tapauksissa tulokset ja niistä vedettävät johtopäätökset ovat herkkiä tehdyille mallitusvalinnoille. Esimerkiksi, nykymallissa oletetaan että eri jokien emokanta-rekryyttisuhde säilyy ajassa muuttumattomana. Näin ei kuitenkaan välttämättä ole. Itämeren luonnonkannat olivat pitkään hyvin heikot ja monissa vesistöissä käytössä olleet lisääntymisalueet supistuivat. Kantojen vahvistuessa kutulohet saattavat olla suuremmassa määrin pakkautuneina näille vanhoille kutualueille, mistä seuraa ylimääräistä kilpailua kutupaikoista ja pienpoikasten elintilasta. Vähitellen lisääntyminen saattaa levittäytyä uudelleen (tästä on olemassa merkkejä sekä Tornion- että Simojoelta), mutta prosessi voi olla hidas ja uusilla kutualueilla mädin ja poikasten eloonjäänti saattaa olla alhaisempi siihen saakka kunnes lohet ovat sopeutuneet lisääntymään uusilla alueilla. Merivaiheeseen liittyviä keskeisiä yksinkertaistuksia on listattu luvussa 2.2. On selvää että eri alueiden välille ja samalla alueella eri jokien välillä tehdyt yksinkertaistavat oletukset heikentävät jokikohtaisia kanta-arvioita. Tulokset ovat eräänlaisia keskiarvoistuksia, jolloin yleiskuva kantojen kehityksestä on melko kohdallaan mutta joki(kanta)kohtaiset erot tulevat huonosti arvioitua. Kuvassa 2.4 näkyy, kuinka kantamalli pystyy kohtuullisen hyvin arvioimaan keskimääräisiä kudulle nousevia lohimääriä ja niiden kehitystä. Kuitenkin mm. Tornionjoen nousulohimäärät näyttävät vuosien osalta tulleen yliarvioitua kantamallilla. Myös jokikalastukseen tehty yksinkertaistus voi muo- 15
16 dostua ongelmaksi, koska jokikalastuksen kalastuskuolevuus saattaa todellisuudessa vaihdella huomattavasti jokien välillä. Kantamalli näyttää nykymuodossaan antavan yliarvioita Perämeren pohjukan jokiin nousevista lohimääristä. Malli näyttäisi myös yliarvioivan istutuksista peräisin olevien lohien määrää (ICES 2011). Näistä kahdesta syystä johtuen Simojokeen nousevat lohimäärät ovat 1990-luvun lopun ja luvun alun ajalta selviä yliarvioita (kuva 3.6a ja taulukko 3.3 ). Toisaalta, Ruotsin rannikon muiden jokien osalta nousukalamäärät ovat mahdollisesti jonkin verran aliarvioitu. Nämä skaalausongelmat eivät niinkään näytä heikentävän kantojen suhteelliseen kehitykseen kytkeytyviä tuloksia ja johtopäätöksiä, mutta ne luultavasti vaikuttavat lohen kokonaismäärien virheellisten (keskimäärin liian suurien) arvioiden kautta mm. TAC-arvioihin. Lisäksi kalastuksen suhteellinen merkitys (kalastuskuolevuuden taso) tulee aliarvioitua Perämeren pohjukan kantojen osalta, koska näiden kantojen kalamäärät meressä ja joessa yliarvioidaan mutta saaliita ei yliarvioida. Tästä esimerkkinä on Tornionjoen jokikalastus, jossa kalastuskuolevuus on nousukalaseurannan ja saalistilastojen yhdistämisen kautta laskettuna korkeampi kuin lohikantamallin antama kalastuskuolevuusarvio. Samoista aineistoista laskien kalastuskuolevuus pelkästään Tornionjokisuulla on lähes samansuuruinen kuin lohikantamallin koko rannikkokalastukselle arvioima kalastuskuolevuus (Fiskeriverket ja RKTL 2011, ICES 2011). Kuva 2.4. Lohikantamallin arvio kudulle nousevien lohimäärien kehityksestä sekä nousukalaseurannoissa yhteensä havaitut lohimäärät seitsemässä luonnonlohijoessa. Määrät on skaalattu siten että molemmat aikasarjat saavat lukuarvon yksi vuonna Kantamallin ongelmana voidaan pitää myös analyysien hitautta. Pelkästään elinkiertomallin ajaminen vaatii lähes viikon tietokonelaskennan. Tätä malliajoa ennen on ajettava osamalleja, joiden tulokset saadaan mallista riippuen 1 7 päivän tietokonelaskennalla. Siitä vaiheesta kun kaikki havaintoaineistot on saatu kasaan, kestää yhteensä 2 3 viikkoa ajaa osamallit ja elinkiertomalli sekä kasata tulokset käyttökelpoiseen muotoon. 16
17 2.4. Lohikantamallin kehittämistarpeet ja -suunnitelmat Koska Itämeren lohikantojen hoidossa ja kalastuksen säätelyssä jokaisen luonnonkannan ylläpito ja elvytys ovat lähtökohdat, kantojen tilaa tulee pystyä arvioimaan ja antamaan hoitosuosituksia kantakohtaisesti. Niinpä kantamallitusta tulee edelleen kehittää kantakohtaisia arvioita tarkentaen. Samanaikaisesti merikalastuksille tulee voida antaa luotettavat, kvantitatiiviset säätelysuositukset. Edellisessä luvussa mainittuihin ongelmiin on vuosien saatossa pyritty jo pureutumaan ja sama kehittämistyö tulee jatkumaan. Osa kehittämistyöstä tehdään ICESin piirissä. Vuonna 2012 Itämeren lohikantamallituksesta tehdään ICESissä ns. benchmarking. Tämä tarkoittaa lohikantamallin kriittistä menetelmällistä tarkastamista ja kehittämistä. Benchmarking-prosessilla saataneen ratkaistua muutamia edellä mainittuja mallitusongelmia. Samalla mallia on tarkoitus laajentaa kattamaan kunnolla myös Itämeren pääaltaaseen etelästä laskevien jokien kannat. Toistaiseksi Etelä-Itämeren kannat on arvioitu erillisellä yksinkertaistetulla mallilla jonka syöttötiedot pohjautuvat pitkälti Pohjanlahden ja Etelä-Ruotsin kantojen mallituksen tuloksiin. Mallituksen kehittämistyötä tehdään myös parhaillaan käynnissä olevassa EU-rahoitteisessa ECOKNOWS-projektissa ( Projekti kehittää yleisiä bayesilaisia kantaarviointimenetelmiä ja menetelmiä sovelletaan moniin esimerkkeinä toimiviin kalakantoihin, joista Atlantin lohi on yksi. Projektissa pyritään myös yhtenäistämään Pohjois-Atlantin ja Itämeren lohikanta-arviointeja. Kirjallisuusviitteet: Fiskeriverket ja RKTL, Torneälvens lax- och öringbestånd biologiskt underlag för bedömning av lämpliga fiskeregler under ICES Report of the Baltic Salmon and Trout Assessment Working Group. ICES, Doc.CM 2006/ACFM:21. ICES Report of the Baltic Salmon and Trout Assessment Working Group (WGBAST), March 2011, Riga, Latvia. ICES 2011/ACOM: pp. Michielsens, C.G.J. ja McAllister, M.K A Bayesian hierarchical analysis of stock recruit data: quantifying structural and parameter uncertainties. Canadian Journal of Fisheries and Aquatic Sciences, 61: Michielsens, C.G.J., McAllister, M.K., Kuikka, S., M., Pakarinen, T., Karlsson, L., Romakkaniemi, A., Perä, I. ja Mäntyniemi, S. 2006a. A Bayesian state space mark recapture model to estimate exploitation rates within a mixed-stock fishery. Canadian Journal of Fisheries and Aquatic Sciences, 63: Michielsens, C.G.J., Mäntyniemi, S. ja Vuorinen, P.J. 2006b. Estimation of annual mortality rates caused by early mortality syndromes (EMS) and their impact on salmonid stock recruit relationships. Canadian Journal of Fisheries and Aquatic Sciences, 63: Michielsens, C.G.J., McAllister, M.K., Kuikka, S., Mäntyniemi, S., Romakkaniemi, A., Pakarinen, T., Karlsson, L. ja Uusitalo, L Combining multiple Bayesian data analyses in a sequential framework for quantitative fisheries stock assessment. Canadian Journal of Fisheries and Aquatic Sciences, 65: Mäntyniemi, S. ja Romakkaniemi, A Bayesian mark recapture estimation with an application to a salmonid smolt population. Canadian Journal of Fisheries and Aquatic Sciences, 59: Uusitalo, L., Kuikka, S. and Romakkaniemi, A Estimation of Atlantic salmon smolt carrying capacity of rivers using expert knowledge. ICES Journal of Marine Science, 62:
18 3. Kutuvaelluksen ajoittuminen ja vaeltavien kalojen määrät 3.1. Kutuvaellus Pohjanlahdelle Itämeren pääaltaalta Pohjanlahdelle palaavien lohien kutuvaelluksen ajoittumista on tarkasteltu Ahvenanmaan rannikon ajoverkkopyyntiin osallistuneiden alusten kalastuspäiväkirjatietoja avulla (Pakarinen ym. 2008). Vuosina Ahvenanmerellä kalastettiin lohta ajoverkoilla vuosittain noin kuukauden ajan touko-kesäkuussa. Vuoden 2008 alusta lähtein ajoverkkokalastus on ollut kiellettyä Itämerellä, eikä Ahvenanmaalle ole kehittynyt ajoverkkokalastuksen tilalle läheskään yhtä merkittävää lohen rysäkalastusta. Rysäkalastuspäiväkirja-aineistot eivät antaneet mahdollisuutta tehdä samanlaista analyysiä kuin ajoverkkokalastuspäiväkirjat, minkä takia aikasarja päättyy vuoteen Ahvenanmaan ajoverkkokalastus oli rannikolla ensimmäinen kutuvaelluksella olevaan loheen kohdistuva pyyntimuoto. Pyynti sai alkaa siellä hyvissä ajoin ennen lohien ilmaantumista rannikolle, minkä takia sieltä saadut kalastustiedot kuvastavat melko hyvin lohen kutunousun vuosittaista ajoittumista alueella. Muulla osalla Suomen puoleisen Pohjanlahden rannikkoa lohenkalastusta on säädelty aikarajoituksin vuodesta 1986 lähtien, mikä estää kutuvaelluksen ajoittumisen vuosien välistä vertailua pitkällä aikavälillä esim. Merenkurkussa tai Perämeren perukassa. Ahvenanmaan kalastuspäiväkirjojen tietoja tarkasteltaessa on kuitenkin huomattava, että ajoverkko oli valikoiva kalojen koon suhteen ja se pyysi huonosti aivan suurimpia ja pienimpiä lohia. Ahvenanmaan saalisaineistot kuvastavatkin vaelluksen ajoittumista erityisesti kahden meritalven ikäisillä lohilla, jotka ovat runsain ikäryhmä rannikon lohisaaliissa. Lohen kutuvaelluksen ajoittumista analysoitiin päivittäisten yksikkösaalistietojen avulla. Oletuksena oli, että mitä korkeampi päivän yksikkösaalis on ollut, sitä suurempi on ollut vaeltavien lohien määrä. Tarkastelun tuloksena saatiin kullekin vuodelle ajankohta, jolloin lohet keskimäärin ovat sivuuttaneet Ahvenanmaan. Kyseinen päivämäärä kuvaa myös kutuvaelluksen vilkkaimman hetken ajoittumista. Päivämääräestimaatin todennäköisyysväli on joinain vuosina melko suuri, mutta tulokset ovat kuitenkin käyttökelpoisia kutuvaelluksen ajoittumisen vertailussa. Tulosten perusteella voidaan päätellä, että kutuvaelluksen ajoittumisessa on ollut merkittäviä eroja vuosien välillä (Kuva 3.1). Varhaisimman ja myöhäisimmän ajoittumisen ero on lähes kolme viikkoa ja perättäisten vuosienkin välillä eroa on ollut enimmillään lähes kaksi viikkoa. Tämän aineiston perusteella lohien vaellus oli 1990-luvulla aikaisempi kuin 1980-luvulla ja 2000-luvulla. Ruotsalaiset ovat tutkineet Etelä-Itämeren tammi-huhtikuun lämpötilan ja lohen kutuvaelluksen runsauden sekä ajoittumisen välistä riippuvuutta. He ovat havainneet lämpötilan vaikuttavan siten, että mitä kylmempää vesi on kevättalvella sitä vähemmän lohia palaa mereltä jokiin ja sitä myöhäisempi lohien kutuvaellus on sinä vuonna (Kuvat ). On esitetty, että lämpötila vaikuttaisi kutuvaelluksen runsauteen mm. siirtämällä osan kaloista sukukypsymistä seuraavaan talveen, jolloin ne jäävät pääaltaan kalastuksen kohteeksi. Lisäksi kylmyys todennäköisesti lisää luonnollista kuolevuutta. Myös tämän aineiston perusteella vaellus on ollut 1980 luvulla aikaisempi kuin 1990 luvulla. Vuodesta 1996 lähtien Pohjanlahdella on lohenkalastus ollut kiellettyä alkukesällä vaihtelevia aikoja, mikä Perämeren perukassa hieman vääristää kuvaa saaliskertymän ajallista painottumisesta todellista aikaisemmaksi eikä aikasarja ole tältä osin täysin vertailukelpoinen aikaisempien vuosien kanssa. 18
19 Kuva 3.1. Lohen kutunousun keskimääräinen ajankohta (mediaani ja 95 %:n todennäköisyysväli) Ahvenanmaalla vuosina Tällöin keskimääräinen nousulohi on kalastettu Ahvenanmaan ajoverkkokalastuksessa. Katkoviiva on vaelluksen ajoittumisen keskiarvo. Kuva 3.2. Lohen keskimääräinen vaellusrunsaus kahdeksassa Ruotsin lohijoessa sekä saman vuoden pintaveden lämpötila maaliskuussa Etelä-Itämerellä vuosina Vaellusrunsausindeksi on laskettu suhteuttamalla kunkin vuoden vaellusrunsaus (kaikkien jokien keskiarvo) vuoden 2009 vaellusrunsauteen. (Lähde: Fiskeriverket ja RKTL 2011) 19
20 Kuva 3.3. Ajankohta jolloin puolet kesän lohisaaliista on kertynyt Haaparannan Sandskärissä vuosina Aineistona ovat kaksi merivuotta ja sitä vanhempien lohien päiväsaaliit yhdeltä kalastajalta. Katkoviivat käsittävät vuosijaksot sekä Aikaisemman vuosijakson keskiarvo (JD=186) vastaa heinäkuun 5. päivää ja jälkimmäisen vuosijakson keskiarvo (JD=173) kesäkuun 22. päivää. Vuoden 1995 havainto on jätetty pois analyysissä, koska sen vuoden vaelluksen ajoittuminen eroaa poikkeuksellisen paljon vuosijakson muista vuosista. (Lähde: Fiskeriverket ja RKTL 2011) Kuva 3.4. Etelä-Itämeren pintaveden lämpötila tammi-huhtikuussa sekä saman vuoden lohisaaliin kertymisen keskimmäinen päivä Haaparannan Sandskärissä. Neliöt käsittävät vuosijakson ja kolmiot vuosijak- 20
21 son Havaintopisteiden lukumäärä vaihtelee kuvien välillä, koska kuukausittaisia mittaushavaintoja puuttui osassa vuosista. Vuoden 1995 havainnot on jätetty pois analyysistä. Vaelluksen ajoittumisen muutosta voi osittain selittää myös lohikannan ikärakenteessa tapahtunut muutos. Kalastuspaine oli Itämeren pääaltaalla 1990-luvun alkuun saakka niin suuri, että kutuvaellukselle selvisi pääasiassa kahden merivuoden ikäisiä lohia sekä lisäksi yhden meritalven ikäisiä lohia, jotka vaeltavat selvästi myöhemmin kuin vanhemmat kalat. Kun avomerikalastus asteittain väheni 1990-luvulla, lohet kasvoivat keskimäärin vanhemmiksi, ja aikaisemmin valtavien kolmen merivuoden ikäisten lohien osuus kasvoi, minkä seurauksena keskimääräinen vaellus aikaistui hieman. Ahvenanmaalta kerätyt lohisaalisnäytteet koostuvat valtaosin kahden merivuoden lohista, minkä takia niistä ei voida analysoida eri ikäryhmien vaelluksen ajoittumisen eroa. Muista tutkimuksista tiedetään, että kolmen merivuoden lohet tulevat Perämeren perukkaan jopa kaksi viikkoa aikaisemmin kuin kahden merivuoden lohet ja yhden merivuoden lohet tulevat pari viikkoa kahden merivuoden lohia myöhemmin. Luonnonlohien kutuvaellus ajoittuu muutamia päiviä laitoslohia aikaisemmaksi (Karlsson ym. 1994, Ikonen ja Kallio-Nyberg 1993). Pohjanlahdelle vaeltavien lohien määrää voidaan arvioida ainoastaan epäsuorin menetelmin mallintamalla. ICESin lohikantamalliin pohjautuvien arvioiden mukaan kutulohien määrä kasvoi asteittain 1990-luvun alusta noin lohesta noin loheen vuonna 1996, jonka jälkeen määrä on vaihdellut ja lohen välillä (Kuva 3.5). Lohista keskimäärin yksi kolmasosa oli yhden meritalven lohia eli kosseja. Vuodesta 1996 lähtien laitoslohien osuus saaliissa on asteittain pienentynyt ja luonnonlohien osuus on kasvanut siten, että luonnonlohien osuus Pohjanlahden saalisnäytteissä oli vuonna 2010 yli kaksi kolmasosaa. Pohjanlahden merialueen ja jokien kokonaissaalis on vaihdellut arvioitujen kutukalamäärien kanssa suunnilleen samassa tahdissa. Keskimäärin alueen saaliit ovat kuitenkin pienentyneet vuodesta 1996 vuoteen Pienennys johtuu osittain kalastusrajoitusten aiheuttamasta merikalastuksen pyyntiponnistuksen pienenemisestä. Pääsyy saaliiden pienenemiseen on kuitenkin ollut Pohjanlahdelle palaavien kutulohien määrän väheneminen, joka on ollut ICESin mallin arviota suurempaa, joten malli todennäköisesti yliarvioi kutukalojen määrää aikasarjan muutamana viimeisenä vuotena. Etenkin vuoden 2011 arvio on hyvin epävarma. Saalishavaintojen ja nousukalalaskentojen perusteella vuoden 2011 nousukalamäärä oli vain vähän suurempi kuin vuonna Tämä osoittaa, että kantamalli ei pysty estimoimaan kalamäärää luotettavasti aivan viimeiselle vuodelle. 21
22 Kuva 3.5. Itämeren pääaltaalta Pohjanlahdelle kutemaan vaeltaneiden lohien määrän arviot ICESin lohikantamallin perusteella (ICES 2011). Kantamallin rajoitteiden takia viimeisen vuoden kalamääräarvio on hyvin epävarma Kutunousu Tornionjoessa ja Simojoessa Lohen kutuvaelluksen runsautta ja ajoittumista on seurattu kaikuluotauksen avulla Simojoessa vuodesta 2003 ja Tornionjoella vuodesta 2009 lähtien. Vuosina käytettiin vanhempaa luotaustekniikkaa (lohkokeilakaikuluotain), joka soveltuu tarkoitukseensa nykyisin käytössä olevaa tekniikkaa (DIDSON) huonommin. Simojoessa lohennousun seurantakohta sijaitsee 4,5 km jokisuulta ylävirtaan, kun taas Tornionjoen luotauspaikka sijaitsee Kattilakoskella noin 100 km jokisuulta ylävirtaan. Simojoen luotauspaikan ohittaa käytännöllisesti katsoen kaikki jokeen kudulle nousevat lohet, kun taas Tornionjoen luotauspaikan alapuolella kalastetaan tai sinne jää kudulle osa jokeen nousevista lohista. Vuoden 2009 osalta tämä osuus arvioitiin vajaaksi 10 %:ksi koko nousukalamäärästä (Lilja ym. 2010). Vuonna 2011 kesänvanhojen lohenpoikasten tiheydet olivat Tornionjoen kaikuluotausalueesta alavirtaan poikkeuksellisen korkeat suhteessa keski- ja ylävirran poikastiheyksiin, mikä saattaa viitata siihen että 2010 tavanomaista suurempi osa Tornionjoen kutulohista jäi luotauspaikan alapuolelle eikä siten tullut havaituksi luotaimessa. Lohien tunnistaminen muista luotausalueen ohittaneista kaloista tapahtuu kalojen pituuden arvioinnin pohjalta. Kaikuluotain arvioi kalan pituuden epätarkasti: DIDSON-luotaimella pituus näyttää arvioituvan Tornionjoen olosuhteissa keskimäärin 5 10 senttiä liian pieneksi ja lisäksi kalakohtainen vaihtelu pituusmittauksessa on huomattavaa. Muiden kalalajien (taimen, siika, harjus, hauki jne.) pituusjakaumat menevät osittain päällekkäin lohien, lähinnä yhden merivuoden lohien pituusjakauman kanssa. Näin ollen kaikuluotausseurannoilla saadaan suhteellisen tarkka käsitys usean merivuoden kokoisten lohien kutunoususta, mutta yhden merivuoden lohien seurantatuloksissa on huomattavaa epävarmuutta. Lohkokeilakaikuluotaimella seuranta keskittyi ainoastaan usean merivuoden kokoisten lohien määrän arviointiin. 22
Simojoen nousulohien kaikuluotausseurannat
RKTL:n työraportteja 14 /213 Simojoen nousulohien kaikuluotausseurannat vuosina 28 212 Tekijät: Erkki Jaala, Juha Lilja ja Ville Vähä Riista- ja kalatalouden tutkimuslaitos, Helsinki 213 RKTL:n työraportteja